title: Rozhodnutie Rady (SZBP) 2018/716 zo 14. mája 2018, ktorým sa mení rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a predlžuje sa jeho účinnosť

text:
                  16.5.2018

                  SK

                  Úradný vestník Európskej únie

                  L 120/8

            ROZHODNUTIE RADY (SZBP) 2018/716
      zo 14. mája 2018,
      ktorým sa mení rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a predlžuje sa jeho účinnosť
      RADA EURÓPSKEJ ÚNIE,
      so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:

                  (1)

                  Rada 17. januára 2013 prijala rozhodnutie 2013/34/SZBP (1) o vojenskej misii EÚ na podporu výcviku ozbrojených síl Mali (EUTM Mali).

                  (2)

                  Rada 18. februára 2013 prijala rozhodnutie 2013/87/SZBP (2) o začatí misie EUTM Mali.

                  (3)

                  Rada 23. marca 2016 prijala rozhodnutie (SZBP) 2016/446 (3), ktorým sa mení a predlžuje mandát misie EUTM Mali a stanovuje sa finančná referenčná suma pre túto misiu na obdobie do 18. mája 2018.

                  (4)

                  Politický a bezpečnostný výbor odporučil v nadväznosti na strategické preskúmanie misie zmeniť a predĺžiť mandát misie EUTM Mali do 18. mája 2020.

                  (5)

                  Je tiež potrebné stanoviť finančnú referenčnú sumu určenú na pokrytie výdavkov spojených s misiou EUTM Mali na obdobie od 19. mája 2018 do 18. mája 2020.

                  (6)

                  Rozhodnutie 2013/34/SZBP by sa malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Rozhodnutie 2013/34/SZBP sa týmto mení takto:

                  1.

                  Článok 1 sa mení takto:

                              a)

                              V odseku 1 sa dopĺňa táto veta:
                              „Okrem toho misia EUTM Mali podporuje sfunkčnenie spoločných ozbrojených síl skupiny G5 Sahel v mieste ich veliteľstva.“

                              b)

                              Odsek 2 sa nahrádza takto:
                              „2.   Cieľom misie EUTM Mali je reagovať na operačné potreby malijských ozbrojených síl a spoločných ozbrojených síl skupiny G5 Sahel poskytovaním:

                                          a)

                                          podpory v oblasti výcviku a poradenstva v prospech malijských ozbrojených síl, a to aj prostredníctvom decentralizovanej činnosti v regiónoch, ako aj podpory vzdelávania v oblasti medzinárodného humanitárneho práva, ochrany civilného obyvateľstva a ľudských práv;

                                          b)

                                          príspevku k procesu odzbrojenia, demobilizácie a reintegrácie v rámci mierovej dohody poskytovaním odbornej prípravy s cieľom uľahčiť obnovu inkluzívnych malijských ozbrojených síl, a to na žiadosť Mali a v koordinácii s misiou MINUSMA;

                                          c)

                                          podpory procesu G5 Sahel prostredníctvom cieleného poradenstva a podpory pri výcviku na účely sfunkčnenia spoločných ozbrojených síl skupiny G5 Sahel.“

                  2.

                  V článku 10 sa odsek 2 nahrádza takto:
                  „2.   Finančná referenčná suma na spoločné náklady misie EUTM Mali na obdobie od 19. mája 2018 do 18. mája 2020 je 59 743 047,00 EUR. Percentuálny podiel referenčnej sumy uvedený v článku 25 ods. 1 rozhodnutia Rady (SZBP) 2015/528 (*1) je 0 % a percentuálny podiel viazanosti uvedený v článku 34 ods. 3 uvedeného rozhodnutia je 30 %.

                     (*1)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).“"

                  3.

                  V článku 12 sa odsek 2 nahrádza takto:
                  „2.   Mandát misie EUTM Mali sa končí 18. mája 2020.“

            Článok 2
      Toto rozhodnutie nadobúda účinnosť dňom jeho prijatia.

         V Bruseli 14. mája 2018

               Za Radu

               predsedníčka

            E. ZAHARIEVA

         (1)  Rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (Ú. v. EÚ L 14, 18.1.2013, s. 19).

         (2)  Rozhodnutie Rady 2013/87/SZBP z 18. februára 2013 o začatí vojenskej misie Európskej únie na podporu výcviku ozbrojených síl Mali (EUTM Mali) (Ú. v. EÚ L 46, 19.2.2013, s. 27).

         (3)  Rozhodnutie Rady (SZBP) 2016/446 z 23. marca 2016, ktorým sa mení rozhodnutie Rady 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a predlžuje sa jeho účinnosť (Ú. v. EÚ L 78, 24.3.2016, s. 74).


title: Rozhodnutie Rady (EÚ) 2018/826 z 28. mája 2018 o uzavretí Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA)

text:
               6.6.2018

               SK

               Úradný vestník Európskej únie

               L 140/1

         ROZHODNUTIE RADY (EÚ) 2018/826
   z 28. mája 2018
   o uzavretí Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rozhodnutie Európskeho parlamentu a Rady (EÚ) 2017/1324 (2) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)

               Libanonská republika (ďalej len „Libanon“) vyjadrila želanie pripojiť sa k programu PRIMA ako zúčastnený štát a rovnocenne s členskými štátmi a tretími krajinami pridruženými k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na programe PRIMA.

               (3)

               V súlade s článkom 1 ods. 2 rozhodnutia (EÚ) 2017/1324 sa Libanon stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Libanonu na programe PRIMA.

               (4)

               V súlade s rozhodnutím Rady (EÚ) 2018/467 (3) Dohoda o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA) (ďalej len „dohoda“), bola podpísaná 27. februára 2018, s výhradou jej uzavretia k neskoršiemu dátumu.

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA) (4).
   Článok 2
   Predseda Rady v mene Únie vykoná oznámenie podľa článku 5 ods. 2 dohody (5).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 28. mája 2018

            Za Radu

            predseda

         E. KARANIKOLOV

      (1)  Súhlas zo 17. apríla 2018 (zatiaľ neuverejnený v úradnom vestníku).

      (2)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

      (3)  Rozhodnutie Rady (EÚ) 2018/467 z 25. septembra 2017 o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Libanonskou republikou, ktorou sa stanovujú podmienky účasti Libanonskej republiky na Partnerstve pre výskum a inováciu v oblasti Stredozemia (PRIMA) (Ú. v. EÚ L 79, 22.3.2018, s. 1).

      (4)  Dohoda je uverejnená v Ú. v. EÚ L 79, 22.3.2018, s. 3, spolu s rozhodnutím o podpise.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (SZBP) 2018/833 zo 4. júna 2018, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               6.6.2018

               SK

               Úradný vestník Európskej únie

               L 140/87

         ROZHODNUTIE RADY (SZBP) 2018/833
   zo 4. júna 2018,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP.

               (2)

               Rada v súlade s článkom 26 ods. 3 rozhodnutia 2010/413/SZBP preskúmala zoznam označených osôb a subjektov uvedený v prílohe II k uvedenému rozhodnutiu.

               (3)

               Rada dospela k záveru, že záznamy o určitých osobách a subjektoch uvedených v prílohe II k rozhodnutiu 2010/413/SZBP by sa mali aktualizovať.

               (4)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha II k rozhodnutiu 2010/413/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 4. júna 2018

            Za Radu

            predsedníčka

         T. TSACHEVA

      (1)  Ú. v. EÚ L 195, 27.7.2010, s. 39.

      PRÍLOHA
      Príloha II k rozhodnutiu 2010/413/SZBP sa mení takto:

                  1.

                  V časti „I. Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde“ sa príslušné záznamy v zozname uvedenom v oddiele „B. Subjekty“ nahrádzajú týmito záznamami:

                              Názov

                              Identifikačné údaje

                              Dôvody

                              Dátum zaradenia na zoznam

                              „42.g)

                              Shetab Gaman (alias Taamin Gostaran Pishgaman Azar)

                              Adresa: Norouzi Alley, No 2, Larestan Street, Motahari Avenue, Teherán

                              Koná v mene spoločnosti Yasa Part.

                              26.7.2010

                              49.

                              Noavaran Pooyamoj (alias Noavaran Tejarat Paya, Bastan Tejerat Mabna, Behdis Tejarat (alebo Bazarganis Behdis Tejarat Alborz Company alebo Behdis Tejarat General Trading Company), Fanavaran Mojpooya, Faramoj Company (alebo Tosee Danesh Fanavari Faramoj), Green Emirate Paya, Mehbang Sana, Mohandesi Hedayat Control Paya, Pooya Wave Company, Towsee Fanavari Boshra)

                              Zapojená do obstarávania kontrolovaných materiálov, ktoré sa priamo využívajú pri výrobe centrifúg pre iránsky program obohacovania uránu.

                              23.5.2011

                              55.

                              Ashtian Tablo

                              Ashtian Tablo - No 67, Ghods mirheydari St, Yoosefabad, Teherán

                              Zapojená do výroby a dodávok špecializovaného elektrického vybavenia a materiálov, ktoré sa priamo využívajú v iránskom jadrovom priemysle.

                              23.5.2011“

                  2.

                  V časti „II. Islamské revolučné gardy (Islamic Revolutionary Guard Corps – IRGC)“ sa príslušné záznamy v zozname uvedenom v oddiele „A. Osoby“ nahrádzajú týmito záznamami:

                              Meno

                              Identifikačné údaje

                              Dôvody

                              Dátum zaradenia na zoznam

                              „1.

                              Brigádny generál IRGC Javad DARVISH-VAND

                              Bývalý tajomník ministerstva obrany a logistiky ozbrojených síl (MODAFL) pre inšpekciu, zodpovedný za všetky zariadenia a inštalácie MODAFL, ktorý sa naďalej zapája do činnosti MODAFL a IRGC, a to aj poskytovaním služieb.

                              23.6.2008

                              8.

                              Brigádny generál IRGC Mohammad Reza NAQDI

                              Narodený v roku 1953 v Nadžafe (Irak)

                              Zástupca veliteľa IRGC pre kultúrne a sociálne záležitosti. Bývalý veliteľ odbojových jednotiek Basídž.

                              26.7.2010

                              10.

                              Rostam QASEMI (alias Rostam GHASEMI)

                              Narodený v roku 1961

                              Bývalý veliteľ Khatam al-Anbiya.

                              26.7.2010

                              19.

                              Brigádny generál IRGC Amir Ali Haji ZADEH (alias Amir Ali HAJIZADEH)

                              Veliteľ leteckých síl IRGC.

                              23.1.2012“


               13.6.2018

               SK

               Úradný vestník Európskej únie

               C 204/215

         P8_TA(2016)0329
   Vymenovanie člena Dvora audítorov – João Alexandre Tavares Gonçalves de Figueiredo
   Rozhodnutie Európskeho parlamentu z 13. septembra 2016 o návrhu na vymenovanie Joãa Alexandreho Tavaresa Gonçalvesa de Figueireda za člena Dvora audítorov (C8-0260/2016 – 2016/0809(NLE))
   (Konzultácia)
   (2018/C 204/30)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0260/2016),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0259/2016),

               A.

               keďže Výbor pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 5. septembra 2016 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Joãa Alexandreho Tavaresa Gonçalvesa de Figueireda za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               13.6.2018

               SK

               Úradný vestník Európskej únie

               C 204/225

         P8_TA(2016)0348
   Vymenovanie nového člena Komisie
   Rozhodnutie Európskeho parlamentu z 15. septembra 2016 o schválení vymenovania pána Juliana Kinga za člena Komisie (C8-0339/2016 – 2016/0812(NLE))
   (2018/C 204/39)

      Európsky parlament,

               —

               so zreteľom na článok 246 druhý odsek Zmluvy o fungovaní Európskej únie,

               —

               so zreteľom na článok 106a Zmluvy o založení Európskeho spoločenstva pre atómovú energiu,

               —

               so zreteľom na bod 6 Rámcovej dohody o vzťahoch medzi Európskym parlamentom a Európskou komisiou (1),

               —

               so zreteľom na odstúpenie pána Jonathana Hilla z funkcie člena Komisie, ktoré bolo predložené 25. júna 2016,

               —

               so zreteľom na list Rady z 15. júla 2016, ktorým Rada konzultovala s Európskym parlamentom rozhodnutie, ktoré sa má prijať po spoločnej dohode s predsedom Komisie ohľadom vymenovania pána Juliana Kinga za člena Komisie (C8-0339/2016),

               —

               so zreteľom na vypočutie pána Juliana Kinga dňa 12. septembra 2016, ktoré viedol Výbor pre občianske slobody, spravodlivosť a vnútorné veci, a na hodnotiace vyhlásenie vypracované po tomto vypočutí,

               —

               so zreteľom na článok 118 a prílohu XVI rokovacieho poriadku,

               1.

               schvaľuje vymenovanie pána Juliana Kinga za člena Komisie;

               2.

               poveruje svojho predsedu, aby toto rozhodnutie postúpil Rade, Komisii a vládam členských štátov.

      (1)  Ú. v. EÚ L 304, 20.11.2010, s. 47.


title: Rozhodnutie Politického a bezpečnostného výboru (SZBP) 2018/869 z 5. júna 2018, ktorým sa predlžuje mandát vedúcej misie Európskej únie na podporu právneho štátu v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.) (EULEX KOSOVO) (EULEX KOSOVO/1/2018)

text:
                  14.6.2018

                  SK

                  Úradný vestník Európskej únie

                  L 149/24

            ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/869
      z 5. júna 2018,
      ktorým sa predlžuje mandát vedúcej misie Európskej únie na podporu právneho štátu v Kosove (*1) (EULEX KOSOVO) (EULEX KOSOVO/1/2018)
      POLITICKÝ A BEZPEČNOSTNÝ VÝBOR,
      so zreteľom na Zmluvu o Európskej únii, a najmä na jej článok 38 tretí odsek,
      so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove (EULEX KOSOVO) (1), a najmä na jej článok 12 ods. 2,
      keďže:

                  (1)

                  Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 tretím odsekom zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane rozhodnutia o vymenovaní vedúceho misie.

                  (2)

                  Rada prijala 8. júna 2018 rozhodnutie (SZBP) 2018/856 (2), ktorým sa mení jednotná akcia 2008/124/SZBP a predlžuje trvanie misie EULEX KOSOVO do 14. júna 2020.

                  (3)

                  PBV prijal 20. júla 2016 rozhodnutie (SZBP) 2016/1207 (3), ktorým sa pani Alexandra PAPADOPOULOUOVÁ vymenovala za vedúcu misie EULEX Kosovo na obdobie od 1. septembra 2016 do 14. júna 2017.

                  (4)

                  PBV prijal 13. júna 2017 rozhodnutie (SZBP) 2017/1012 (4), ktorým sa mandát pani Alexandry PAPADOPOULOUOVEJ ako vedúcej misie EULEX KOSOVO predĺžil na obdobie od 15. júna 2017 do 14. júna 2018.

                  (5)

                  Vysoká predstaviteľka Únie pre zahraničné veci a bezpečnostnú politiku navrhla 31. mája 2018 predĺžiť mandát pani Alexandry PAPADOPOULOUOVEJ ako vedúcej misie EULEX KOSOVO na obdobie od 15. júna 2018 do 14. júna 2019,

            PRIJAL TOTO ROZHODNUTIE:
      Článok 1
      Mandát pani Alexandry PAPADOPOULOUOVEJ ako vedúcej misie Európskej únie na podporu právneho štátu v Kosove (EULEX KOSOVO) sa týmto predlžuje na obdobie od 15. júna 2018 do 14. júna 2019.
      Článok 2
      Toto rozhodnutie nadobúda účinnosť dňom jeho prijatia.

         V Bruseli 5. júna 2018

               Za Politický a bezpečnostný výbor

               predseda

            W. STEVENS

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.

         (1)  Ú. v. EÚ L 42, 16.2.2008, s. 92.

         (2)  Rozhodnutie Rady (SZBP) 2018/856 z 8. júna 2018, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (EULEX KOSOVO) (Ú. v. EÚ L 146, 11.6.2018, s. 5).

         (3)  Rozhodnutie Politického a bezpečnostného výboru (SZBP) 2016/1207 z 20. júla 2016 o vymenovaní vedúceho misie Európskej únie na podporu právneho štátu v Kosove, EULEX Kosovo (EULEX Kosovo/1/2016) (Ú. v. EÚ L 198, 23.7.2016, s. 49).

         (4)  Rozhodnutie Politického a bezpečnostného výboru (SZBP) 2017/1012 z 13. júna 2017, ktorým sa predlžuje mandát vedúceho misie Európskej únie na podporu právneho štátu v Kosove (EULEX Kosovo) (EULEX Kosovo/1/2017) (Ú. v. EÚ L 153, 16.6.2017, s. 27).


title: Rozhodnutie Európskeho parlamentu a Rady (EÚ) 2018/853 z 30. mája 2018, ktorým sa mení nariadenie Európskeho parlamentu a Rady (EÚ) č. 1257/2013, smernice Európskeho parlamentu a Rady 94/63/ES a 2009/31/ES a smernice Rady 86/278/EHS a 87/217/EHS, pokiaľ ide o procesné pravidlá týkajúce sa podávania správ v oblasti životného prostredia, a ktorým sa zrušuje smernica Rady 91/692/EHS

text:
                  14.6.2018

                  SK

                  Úradný vestník Európskej únie

                  L 150/155

            ROZHODNUTIE EURÓPSKEHO PARLAMENTU A RADY (EÚ) 2018/853
      z 30. mája 2018,
      ktorým sa mení nariadenie Európskeho parlamentu a Rady (EÚ) č. 1257/2013, smernice Európskeho parlamentu a Rady 94/63/ES a 2009/31/ES a smernice Rady 86/278/EHS a 87/217/EHS, pokiaľ ide o procesné pravidlá týkajúce sa podávania správ v oblasti životného prostredia, a ktorým sa zrušuje smernica Rady 91/692/EHS
      EURÓPSKY PARLAMENT A RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 192 ods. 1,
      so zreteľom na návrh Európskej komisie,
      po postúpení návrhu legislatívneho aktu národným parlamentom,
      so zreteľom na stanovisko Európskeho hospodárskeho a sociálneho výboru (1),
      po porade s Výborom regiónov,
      konajúc v súlade s riadnym legislatívnym postupom (2),
      keďže:

                  (1)

                  Smernice Rady 86/278/EHS (3) a 87/217/EHS (4) vychádzajú z článkov 100 a 235 Zmluvy o založení Európskeho hospodárskeho spoločenstva, ktoré sú teraz článkami 115 a 352 Zmluvy o fungovaní Európskej únie (ďalej len „ZFEÚ“). Zmeny uvedených smerníc v tomto rozhodnutí sa týkajú politiky Únie v oblasti životného prostredia a sú priamym dôsledkom zrušenia smernice Rady 91/692/EHS (5) na základe článku 192 ods. 1 ZFEÚ. Je preto vhodné, aby uvedené zmeny vychádzali z článku 192 ods. 1 ZFEÚ.

                  (2)

                  Smernica Európskeho parlamentu a Rady 94/63/ES (6) vychádza z článku 100a Zmluvy o založení Európskeho spoločenstva, ktorý je teraz článkom 114 ZFEÚ. Zmeny uvedenej smernice v tomto rozhodnutí sa týkajú politiky Únie v oblasti životného prostredia a sú priamym dôsledkom zrušenia smernice 91/692/EHS na základe článku 192 ods. 1 ZFEÚ. Je preto vhodné, aby uvedené zmeny vychádzali z článku 192 ods. 1 ZFEÚ.

                  (3)

                  Smernica 91/692/EHS bola prijatá s cieľom racionalizovať a zlepšiť v jednotlivých sektoroch ustanovenia o prenose informácií a uverejňovaní správ týkajúcich sa určitých smerníc o ochrane životného prostredia. Na dosiahnutie uvedeného cieľa sa smernicou 91/692/EHS zmenilo niekoľko smerníc zavedením jednotných požiadaviek na podávanie správ.

                  (4)

                  Vykonávanie požiadaviek na podávanie správ zavedených smernicou 91/692/EHS sa stalo zaťažujúcim a neúčinným. Okrem toho mnohé akty Únie zmenené smernicou 91/692/EHS boli nahradené a už viac neobsahujú požiadavky na podávanie správ zavedené uvedenou smernicou. Napríklad smernicou Európskeho parlamentu a Rady 2000/60/ES (7) sa zrušilo sedem aktov Únie v oblasti vodného hospodárstva a neprebral sa ňou systém podávania správ zavedený smernicou 91/692/EHS. Navyše smernica Európskeho parlamentu a Rady 2010/75/EÚ (8) neobsahuje žiaden odkaz na smernicu 91/692/EHS a namiesto toho sa v nej stanovuje samostatný systém podávania správ.

                  (5)

                  V smernici 91/692/EHS sa nestanovuje používanie elektronických nástrojov. S úspešným rozvojom nástroja Európskej environmentálnej agentúry Reportnet a sektorových iniciatív týkajúcich sa zefektívnenia podávania správ, ako je napríklad Informačný systém o vode pre Európu, sa čoraz viac spochybňovala potreba a účinnosť horizontálneho nástroja na podávanie správ. Napokon sa prijatím smernice Európskeho parlamentu a Rady 2007/2/ES (9) a súvisiacim vývojom spoločného systému environmentálnych informácií zaviedol modernejší a účinnejší horizontálny prístup v súvislosti s riadením informácií a podávaním správ týkajúci sa politiky Únie v oblasti životného prostredia.

                  (6)

                  Smernica 91/692/EHS by sa preto mala zrušiť.

                  (7)

                  Väčšina smerníc zmenených smernicou 91/692/EHS už nie je v účinnosti. Smernice 86/278/EHS a 87/217/EHS sú však stále v účinnosti.

                  (8)

                  V smernici 86/278/EHS sa od členských štátov vyžaduje, aby predkladali správy o vykonávaní uvedenej smernice na základe dotazníka alebo osnovy, ktoré zostaví Komisia v súlade s postupom stanoveným v smernici 91/692/EHS. S cieľom vyhnúť sa právnemu vákuu v dôsledku zrušenia smernice 91/692/EHS je potrebné nahradiť odkaz na smernicu 91/692/EHS odkazom na postup uvedený v smernici 86/278/EHS.

                  (9)

                  Po prijatí nariadenia Európskeho parlamentu a Rady (ES) č. 1907/2006 (10), ktorým sa stanovuje postupné vyraďovanie výroby a používania surového azbestu a produktov obsahujúcich azbest v Únii, podávanie správ členskými štátmi podľa smernice 87/217/EHS už nie je potrebné. Je preto vhodné vypustiť požiadavky na podávanie správ stanovené v uvedenej smernici.

                  (10)

                  Po nadobudnutí účinnosti smernice 91/692/EHS sa odkaz na uvedenú smernicu zaradil do týchto nariadení a smerníc: smernica Európskeho parlamentu a Rady 94/62/ES (11), smernica 94/63/ES, smernica Rady 1999/31/ES (12), smernica Európskeho parlamentu a Rady 2000/53/ES (13), smernica Európskeho parlamentu a Rady 2003/87/ES (14), smernica Európskeho parlamentu a Rady 2008/98/ES (15), smernica Európskeho parlamentu a Rady 2009/31/ES (16) a nariadenie Európskeho parlamentu a Rady (EÚ) č. 1257/2013 (17).

                  (11)

                  Ako súčasť akčného plánu EÚ pre obehové hospodárstvo Komisia navrhla zmeniť smernice 94/62/ES, 1999/31/ES, 2000/53/ES a 2008/98/ES s cieľom nahradiť odkaz na smernicu 91/692/EHS.

                  (12)

                  S cieľom zabezpečiť aktualizáciu určitých ustanovení príloh k smernici 86/278/EHS by sa mala na Komisiu delegovať právomoc prijímať akty v súlade s článkom 290 ZFEÚ, pokiaľ ide o prispôsobenie uvedených ustanovení technickému a vedeckému pokroku. Taktiež s cieľom zabezpečiť aktualizáciu príloh k smernici 2009/31/ES by sa mala na Komisiu delegovať právomoc prijímať akty v súlade s článkom 290 ZFEÚ, pokiaľ ide o prispôsobenie uvedených príloh technickému a vedeckému pokroku. Prispôsobenie príloh k smernici 2009/31/ES by nemalo viesť k zníženiu úrovne bezpečnosti ani k oslabeniu zásad monitorovania podľa kritérií obsiahnutých v uvedených prílohách. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni odborníkov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (18). Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady majú systematicky prístup na zasadnutia skupín odborníkov Komisie, ktoré sa zaoberajú prípravou delegovaných aktov.

                  (13)

                  Článok 21 ods. 2 druhý pododsek nariadenia (EÚ) č. 1257/2013 obsahuje odkaz na smernicu 91/692/EHS, ktorá sa má zrušiť. Podľa uvedeného ustanovenia sa prvé praktické podávanie správ má začať v deň začatia uplatňovania nariadenia (EÚ) č. 1257/2013. Komisia 19. decembra 2016 vykonávacím rozhodnutím (EÚ) 2016/2323 (19) vytvorila prvú verziu európskeho zoznamu zariadení na recykláciu lodí (ďalej len „európsky zoznam“). V súlade s článkom 26 nariadenia (EÚ) č. 1257/2013 môžu členské štáty povoliť recykláciu lodí v zariadeniach na recykláciu lodí, ktoré sú zaradené v európskom zozname, pred dátumom začatia uplatňovania uvedeného nariadenia. V takýchto prípadoch sa nariadenie Európskeho parlamentu a Rady (ES) č. 1013/2006 (20) neuplatňuje. S cieľom vyhnúť sa vákuu, počas ktorého sa informácie nezhromažďujú ani podľa nariadenia (ES) č. 1013/2006, ani podľa nariadenia (EÚ) č. 1257/2013, je vhodné zaviesť prechodné obdobie podávania správ od dátumu prvého predpokladaného povolenia podľa článku 26 nariadenia (EÚ) č. 1257/2013 v danom členskom štáte do dátumu začatia uplatňovania uvedeného nariadenia v každom členskom štáte, ktorý sa rozhodne využiť prechodné obdobie stanovené v uvedenom článku. S cieľom minimalizovať s tým spojenú administratívnu záťaž pre každý takýto členský štát nie je potrebné, aby informácie zhromaždené počas tohto prechodného obdobia tvorili základ samostatnej správy. Namiesto toho by malo postačovať, aby tieto informácie boli zapracované alebo boli súčasťou prvej pravidelnej správy, ktorá sa bude vzťahovať na obdobie troch rokov od dátumu začatia uplatňovania nariadenia (EÚ) č. 1257/2013.

                  (14)

                  Požiadavka na podávanie správ stanovená v smernici 94/63/ES už nie je potrebná na účely monitorovania vykonávania uvedenej smernice. Príslušné ustanovenie by sa preto malo vypustiť.

                  (15)

                  Keďže cieľ tohto rozhodnutia, a to zmeniť alebo zrušiť právne akty Únie týkajúce sa podávania správ v oblasti životného prostredia, ktoré už nie sú uplatniteľné alebo relevantné, nie je možné uspokojivo dosiahnuť na úrovni členských štátov, ale z dôvodov jeho obsahu ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie tohto cieľa.

                  (16)

                  Nariadenie (EÚ) č. 1257/2013 a smernice 94/63/ES, 2009/31/ES, 86/278/EHS a 87/217/EHS, by sa preto mali zodpovedajúcim spôsobom zmeniť,

            PRIJALI TOTO ROZHODNUTIE:
      Článok 1
      Zmeny smernice 2009/31/ES
      Smernica 2009/31/ES sa mení takto:

                  1.

                  V článku 27 sa odsek 1 nahrádza takto:
                  „1.   Členské štáty každé tri roky predkladajú Komisii správu o vykonávaní tejto smernice vrátane registra uvedeného v článku 25 ods. 1 písm. b). Prvá správa sa zašle Komisii do 30. júna 2011. Táto správa sa vypracuje na základe dotazníka alebo osnovy prijatých Komisiou vo forme vykonávacích aktov. Uvedené vykonávacie akty sa prijmú v súlade s postupom preskúmania uvedeným v článku 30 ods. 2 Tento dotazník alebo osnova sa zašle členským štátom najmenej šesť mesiacov pred konečným termínom na predloženie správy.“

                  2.

                  Článok 29 sa nahrádza takto:
                  „Článok 29
                  Zmeny príloh
                  Komisia je splnomocnená prijímať delegované akty v súlade s článkom 29a týkajúce sa zmeny príloh s cieľom prispôsobiť ich technickému a vedeckému pokroku. Takéto prispôsobenie nesmie viesť k zníženiu úrovne bezpečnosti podľa kritérií obsiahnutých v prílohe I ani k oslabeniu zásad monitorovania obsiahnutých v prílohe II.“

                  3.

                  Vkladá sa tento článok:
                  „Článok 29a
                  Vykonávanie delegovania právomoci
                  1.   Komisii sa udeľuje právomoc prijímať delegované akty za podmienok stanovených v tomto článku.
                  2.   Právomoc prijímať delegované akty uvedené v článku 29 sa Komisii udeľuje na obdobie piatich rokov od 4. júla 2018. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Správa sa predkladá Európskemu parlamentu a Rade. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.
                  3.   Delegovanie právomoci uvedené v článku 29 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
                  4.   Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (*1).
                  5.   Komisia oznamuje delegovaný akt hneď po jeho prijatí súčasne Európskemu parlamentu a Rade.
                  6.   Delegovaný akt prijatý podľa článku 29 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

                     (*1)  Ú. v. EÚ L 123, 12.5.2016, s. 1.“"

                  4.

                  Článok 30 sa nahrádza takto:
                  „Článok 30
                  Postup výboru
                  1.   Komisii pomáha Výbor pre zmenu klímy zriadený článkom 26 nariadenia Európskeho parlamentu a Rady (EÚ) č. 525/2013 (*2). Uvedený výbor je výborom v zmysle nariadenia Európskeho parlamentu a Rady (EÚ) č. 182/2011 (*3).
                  2.   Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

                     (*2)  Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (Ú. v. EÚ L 165, 18.6.2013, s. 13)."

                     (*3)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).“"

            Článok 2
      Zmeny smernice 86/278/EHS
      Smernica 86/278/EHS sa mení takto:

                  1.

                  Článok 13 sa nahrádza takto:
                  „Článok 13
                  Komisia je splnomocnená prijímať delegované akty v súlade s článkom 15a týkajúce sa zmeny príloh s cieľom prispôsobiť ich technickému a vedeckému pokroku.
                  Prvý odsek sa nevzťahuje na ukazovatele a hodnoty uvedené v prílohách I A, I B a I C, na žiadne faktory, ktoré môžu ovplyvniť posudzovanie uvedených hodnôt, a na ukazovatele pre analýzy uvedené v prílohách II A a II B.“

                  2.

                  Článok 14 sa vypúšťa.

                  3.

                  Článok 15 sa nahrádza takto:
                  „Článok 15
                  1.   Komisii pomáha výbor zriadený článkom 39 smernice Európskeho parlamentu a Rady 2008/98/ES (*4). Uvedený výbor je výborom v zmysle nariadenia Európskeho parlamentu a Rady (EÚ) č. 182/2011 (*5).
                  2.   Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

                     (*4)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3)."

                     (*5)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).“"

                  4.

                  Vkladá sa tento článok:
                  „Článok 15a
                  1.   Komisii sa udeľuje právomoc prijímať delegované akty za podmienok stanovených v tomto článku.
                  2.   Právomoc prijímať delegované akty uvedené v článku 13 sa Komisii udeľuje na obdobie piatich rokov od 4. júla 2018. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto päťročného obdobia. Správa sa predkladá Európskemu parlamentu a Rade. Delegovanie právomoci sa automaticky predlžuje na rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.
                  3.   Delegovanie právomoci uvedené v článku 13 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
                  4.   Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva (*6).
                  5.   Komisia oznamuje delegovaný akt hneď po jeho prijatí súčasne Európskemu parlamentu a Rade.
                  6.   Delegovaný akt prijatý podľa článku 13 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

                     (*6)  Ú. v. EÚ L 123, 12.5.2016, s. 1.“"

                  5.

                  V článku 17 sa prvý odsek nahrádza takto:
                  „Členské štáty predkladajú v trojročných intervaloch Komisii informácie o vykonávaní tejto smernice, a to vo forme správy o sektore, ktorá zahrnie aj iné príslušné smernice Spoločenstva. Správy o sektore sa vypracujú na základe dotazníka alebo osnovy prijatých Komisiou vo forme vykonávacieho aktu. Uvedený vykonávací akt sa prijme v súlade s postupom preskúmania uvedeným v článku 15 ods. 2 Dotazník alebo osnova sa zasiela členským štátom šesť mesiacov pred začatím obdobia, ktorého sa správa týka. Správa sa zasiela Komisii do deviatich mesiacov od ukončenia trojročného obdobia, na ktoré sa vzťahuje.“

            Článok 3
      Zmena smernice 87/217/EHS
      V článku 13 smernice 87/217/EHS sa odsek 1 vypúšťa.
      Článok 4
      Zmena nariadenia (EÚ) č. 1257/2013
      V článku 21 nariadenia (EÚ) č. 1257/2013 sa odsek 2 nahrádza takto:

         „2.   Každá správa sa vzťahuje na obdobie troch rokov a zasiela sa Komisii elektronicky najneskôr do deviatich mesiacov od konca trojročného obdobia, na ktoré sa správa vzťahuje.
         Prvá elektronická správa sa vzťahuje na obdobie troch rokov odo dňa začatia uplatňovania tohto nariadenia v súlade s článkom 32 ods. 1 Ak členský štát v súlade s článkom 26 povolí recykláciu lodí v zariadeniach na recykláciu lodí, ktoré sú zaradené v európskom zozname, pred dátumom začatia uplatňovania tohto nariadenia, prvá elektronická správa uvedeného členského štátu sa musí tiež vzťahovať na obdobie od dátumu takéhoto povolenia do dátumu začatia uplatňovania tohto nariadenia.
         Komisia najneskôr do deviatich mesiacov po doručení správ od členských štátov uverejní správu o uplatňovaní tohto nariadenia.“

      Článok 5
      Zmeny smernice 94/63/ES
      Smernica 94/63/ES sa mení takto:

                  1.

                  V článku 4 ods. 4 sa druhý pododsek nahrádza takto:
                  „Členské štáty informujú Komisiu o distribučných skladoch, ktorých sa toto neuplatňovanie týka.“

                  2.

                  V článku 6 ods. 4 sa druhý pododsek nahrádza takto:
                  „Členské štáty poskytnú Komisii podrobné údaje o oblastiach, v ktorých plánujú povoliť takéto neuplatnenie, a následne o akýchkoľvek zmenách týkajúcich sa týchto oblastí.“

                  3.

                  Článok 9 sa nahrádza takto:
                  „Článok 9
                  Monitorovanie a vypracovanie správ
                  Komisia sa vyzýva, aby v prípade potreby predložila so svojimi správami návrhy na zmenu tejto smernice zahŕňajúce najmä rozšírenie rozsahu jej pôsobnosti o systémy na obmedzenie a spätné získavanie pár pre plniace zariadenia a plavidlá.“

            Článok 6
      Zrušenie smernice 91/692/EHS
      Smernica 91/692/EHS sa zrušuje.
      Článok 7
      Nadobudnutie účinnosti
      Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

         V Štrasburgu 30. mája 2018

               Za Európsky parlament

               predseda

            A. TAJANI

               Za Radu

               predsedníčka

            L. PAVLOVA

         (1)  Ú. v. EÚ C 173, 31.5.2017, s. 82.

         (2)  Pozícia Európskeho parlamentu z 18. apríla 2018 (zatiaľ neuverejnená v úradnom vestníku) a rozhodnutie Rady zo 14. mája 2018.

         (3)  Smernica Rady 86/278/EHS z 12. júna 1986 o ochrane životného prostredia a najmä pôdy pri použití splaškových kalov v poľnohospodárstve (Ú. v. ES L 181, 4.7.1986, s. 6).

         (4)  Smernica Rady 87/217/EHS z 19. marca 1987 o prevencii a znižovaní znečisťovania životného prostredia azbestom (Ú. v. ES L 85, 28.3.1987, s. 40).

         (5)  Smernica Rady 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím (Ú. v. ES L 377, 31.12.1991, s. 48).

         (6)  Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24).

         (7)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva (Ú. v. ES L 327, 22.12.2000, s. 1).

         (8)  Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L 334, 17.12.2010, s. 17).

         (9)  Smernica Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) (Ú. v. EÚ L 108, 25.4.2007, s. 1).

         (10)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

         (11)  Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10).

         (12)  Smernica Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1).

         (13)  Smernica Európskeho parlamentu a Rady 2000/53/ES z 18. septembra 2000 o vozidlách po dobe životnosti (Ú. v. ES L 269, 21.10.2000, s. 34).

         (14)  Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, 25.10.2003, s. 32).

         (15)  Smernica Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc (Ú. v. EÚ L 312, 22.11.2008, s. 3).

         (16)  Smernica Európskeho parlamentu a Rady 2009/31/ES z 23. apríla 2009 o geologickom ukladaní oxidu uhličitého a o zmene a doplnení smernice Rady 85/337/EHS, smerníc Európskeho parlamentu a Rady 2000/60/ES, 2001/80/ES, 2004/35/ES, 2006/12/ES, 2008/1/ES a nariadenia (ES) č. 1013/2006 (Ú. v. EÚ L 140, 5.6.2009, s. 114).

         (17)  Nariadenie Európskeho parlamentu a Rady (EÚ) č. 1257/2013 z 20. novembra 2013 o recyklácii lodí a o zmene nariadenia (ES) č. 1013/2006 a smernice 2009/16/ES (Ú. v. EÚ L 330, 10.12.2013, s. 1).

         (18)  Ú. v. EÚ L 123, 12.5.2016, s. 1.

         (19)  Vykonávacie rozhodnutie Komisie (EÚ) 2016/2323 z 19. decembra 2016, ktorým sa vytvára európsky zoznam zariadení na recykláciu lodí podľa nariadenia Európskeho parlamentu a Rady (EÚ) č. 1257/2013 o recyklácii lodí (Ú. v. EÚ L 345, 20.12.2016, s. 119).

         (20)  Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 12.7.2006, s. 1).


Rozhodnutie Komisie z 04/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8906 - Goodyear / Bridgestone) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 13. júla 2018, ktorým sa vymenúva jeden náhradník správnej rady Európskeho inštitútu pre rodovú rovnosť za Grécko

text:
               18.7.2018

               SK

               Úradný vestník Európskej únie

               C 251/5

         ROZHODNUTIE RADY
   z 13. júla 2018,
   ktorým sa vymenúva jeden náhradník správnej rady Európskeho inštitútu pre rodovú rovnosť za Grécko
   (2018/C 251/04)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (1), a najmä na jeho článok 10,
   keďže:

               (1)

               Rada svojím rozhodnutím z 26. mája 2016 (2) vymenovala 18 členov a 17 náhradníkov správnej rady Európskeho inštitútu pre rodovú rovnosť na obdobie od 1. júna 2016 do 31. mája 2019.

               (2)

               Vláda Grécka navrhla náhradníka na neobsadené miesto jedného kandidáta,

         PRIJALA TOTO ROZHODNUTIE:
   Článok 1
   Za náhradníka správnej rady Európskeho inštitútu pre rodovú rovnosť za Grécko sa na zvyšok aktuálneho funkčného obdobia do 31. mája 2019 týmto vymenúva:
   ZÁSTUPCOVIA VLÁD

               Krajina

               Členovia

               Náhradníci

               Grécko

               Dimitrios PLATIS

         Článok 2
   Členov a náhradníkov, ktorí ešte neboli navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 13. júla 2018

            Za Radu

            predseda

         H. LÖGER

      (1)  Ú. v. EÚ L 403, 30.12.2006, s. 9.

      (2)  Rozhodnutie Rady z 26. mája 2016, ktorým sa vymenúvajú členovia a náhradníci správnej rady Európskeho inštitútu pre rodovú rovnosť (Ú. v. EÚ C 199, 4.6.2016, s. 5).


title: Rozhodnutie Komisie zo 17. júla 2018, ktorým sa zriaďuje expertná skupina Komisie s názvom Riadiaca skupina pre podporu zdravia, prevenciu chorôb a manažment neprenosných chorôb a zrušuje rozhodnutie, ktorým sa zriaďuje expertná skupina Komisie pre zriedkavé choroby, a rozhodnutie, ktorým sa zriaďuje expertná skupina Komisie pre kontrolu rakoviny (Text s významom pre EHP)

text:
               18.7.2018

               SK

               Úradný vestník Európskej únie

               C 251/9

         ROZHODNUTIE KOMISIE
   zo 17. júla 2018,
   ktorým sa zriaďuje expertná skupina Komisie s názvom Riadiaca skupina pre podporu zdravia, prevenciu chorôb a manažment neprenosných chorôb a zrušuje rozhodnutie, ktorým sa zriaďuje expertná skupina Komisie pre zriedkavé choroby, a rozhodnutie, ktorým sa zriaďuje expertná skupina Komisie pre kontrolu rakoviny
   (Text s významom pre EHP)
   (2018/C 251/07)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Podľa článku 168 ods. 2 Zmluvy o fungovaní Európskej únie sa od členských štátov požaduje, aby v spojení s Komisiou navzájom koordinovali svoje politiky a programy v oblastiach uvedených v odseku 1 uvedeného článku. Komisia môže v úzkom kontakte s členskými štátmi vyvinúť akékoľvek užitočné podnety na podporu tejto koordinácie, najmä iniciatívy zamerané na vydanie usmernení a stanovenie ukazovateľov, organizovanie výmeny najlepších postupov a prípravu potrebných prvkov na pravidelné monitorovanie a vyhodnocovanie.

               (2)

               Rada prijala 7. decembra 2010 závery pod názvom Inovačné prístupy ku chronickým ochoreniam v oblasti verejného zdravia a systémov zdravotnej starostlivosti (1), v ktorých členské štáty vyzýva, aby identifikovali osvedčené postupy v oblasti chronických chorôb a vymieňali si ich.

               (3)

               Komisia prijala 4. apríla 2014 oznámenie o efektívnych, prístupných a pružných systémoch zdravotnej starostlivosti (2), v ktorom uviedla, že iniciatívy, pomocou ktorých môže Únia podporovať tvorcov politík v členských štátoch, sa budú zameriavať na metódy a nástroje, ktoré členským štátom umožnia dosiahnuť väčšiu účinnosť, prístupnosť a odolnosť ich systémov zdravotnej starostlivosti.

               (4)

               Komisia prijala 22. novembra 2016 Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov pod názvom Ďalšie kroky smerom k udržateľnej budúcnosti Európy: Európske opatrenia zamerané na udržateľnosť (3), v ktorom uviedla, že Únia je plne odhodlaná byť priekopníkom pri vykonávaní programu 2030 a cieľov udržateľného rozvoja prijatých v rámci Organizácie Spojených národov. Konkrétne, pokiaľ ide o Cieľ 3 („Zabezpečiť zdravý život a podporovať blahobyt pre všetkých v každom veku“), Únia dopĺňa opatrenia členských štátov prostredníctvom právnych predpisov a iných iniciatív týkajúcich sa verejného zdravia, systémov zdravotníctva, ako aj zdravotných problémov v spojitosti so životným prostredím. Komisia bude pomáhať členským štátom, aby dosiahli čiastkové ciele v rámci tohto cieľa, najmä zníženie úmrtnosti v dôsledku chronických chorôb.

               (5)

               V nariadení Európskeho parlamentu a Rady (EÚ) č. 282/2014 (4), ktorým sa ustanovuje tretí akčný program pre Úniu v oblasti zdravia (2014 – 2020), sa stanovuje, že jednou z tematických priorít programu je podpora zdravia, prevencia chorôb a vytváranie prostredí priaznivých pre zdravý životný štýl. K opatreniam v rámci tejto priority patrí podpora spolupráce a vytvárania sietí v Únii v súvislosti s prevenciou chronických chorôb vrátane rakoviny, chorôb súvisiacich s vekom a neurodegeneratívnych chorôb a so zlepšovaním reakcie na ne prostredníctvom výmeny znalostí, osvedčených postupov a vytvárania spoločných činností týkajúcich sa prevencie, včasného zistenia a manažmentu neprenosných chorôb.

               (6)

               Vzhľadom na tieto záväzky a povinnosti v oblasti verejného zdravia je preto potrebné zriadiť expertnú skupinu pre podporu zdravia, prevenciu chorôb a manažment neprenosných chorôb a vymedziť jej úlohy a štruktúru.

               (7)

               V rozhodnutí Komisie C(2016) 3301 (5) sa stanovuje zrevidovaný súbor pravidiel pre všetky expertné skupiny Komisie. Cieľom nových pravidiel je dosiahnuť viac jasnosti a transparentnosti, pokiaľ ide o zloženie expertných skupín. Vzhľadom na to by sa úlohy a štruktúra expertnej skupiny pre podporu zdravia, prevenciu chorôb a manažment neprenosných chorôb mali vymedziť v súlade s týmto rozhodnutím.

               (8)

               Expertná skupina by mala Komisii poskytovať poradenstvo a odborné znalosti pri príprave a vykonávaní činností Únie v oblasti podpory zdravia, prevencie chorôb a manažmentu neprenosných chorôb a podporovať výmenu príslušných skúseností, politík a postupov medzi členskými štátmi a rôznymi zúčastnenými stranami.

               (9)

               Expertná skupina by mala Komisii poskytovať poradenstvo pri výbere osvedčených a najlepších postupov v záujme podpory ich prenosu a rozširovania v členských štátoch prostredníctvom programu EÚ v oblasti zdravia alebo iných finančných nástrojov Únie.

               (10)

               Expertná skupina by mala členským štátom pomôcť dosiahnuť cieľ trvalo udržateľného rozvoja č. 3, a najmä znížiť predčasnú úmrtnosť v dôsledku neprenosných chorôb.

               (11)

               Expertná skupina by mala Komisii poskytovať poradenstvo pri jej snahách o koordináciu činností, ktoré prispievajú k zníženiu predčasnej úmrtnosti v dôsledku neprenosných chorôb.

               (12)

               Expertná skupina by mala Komisii poskytovať poradenstvo v otázke zlepšenia využívania výsledkov výskumu v oblasti podpory zdravia, prevencie chorôb a manažmentu neprenosných chorôb.

               (13)

               Expertná skupina by mala koordinovať svoje činnosti s expertnou skupinou pre informácie o zdraví, ktorá poskytuje Komisii poradenstvo o potrebách v oblasti informácií o zdraví, technických riešeniach a prioritách v rámci politiky zdravotníctva založenej na faktoch. Expertná skupina by mala pri posudzovaní procesu a výsledkov prenosu a uplatňovania najlepších postupov využívať znalosti expertnej skupiny pre informácie o zdraví.

               (14)

               S cieľom zabezpečiť účinný transfer a uplatňovanie najlepších postupov a politických zásahov medzi krajinami by expertná skupina mala pozostávať z orgánov členských štátov.

               (15)

               Mali by sa stanoviť pravidlá zverejňovania informácií členmi expertnej skupiny.

               (16)

               Osobné údaje by expertná skupina mala spracúvať v súlade s nariadením Európskeho parlamentu a Rady (ES) č. 45/2001 (6).

               (17)

               Keďže Riadiaca skupina pre podporu zdravia, prevenciu chorôb a manažment neprenosných chorôb sa ako expertná skupina Komisie bude zaoberať záležitosťami, ktoré v súčasnosti spadajú pod mandát expertnej skupiny pre zriedkavé choroby zriadenej rozhodnutím Komisie z 30. júla 2013, ktorým sa zriaďuje expertná skupina Komisie pre zriedkavé choroby a zrušuje rozhodnutie 2009/872/ES (ďalej len „rozhodnutie o zriadení expertnej skupiny pre zriedkavé choroby“) (7) a expertnej skupiny pre kontrolu rakoviny zriadenej rozhodnutím Komisie z 3. júna 2014, ktorým sa zriaďuje expertná skupina Komisie pre kontrolu rakoviny a zrušuje rozhodnutie 96/469/ES (ďalej len „rozhodnutie o zriadení expertnej skupiny pre kontrolu rakoviny“) (8), uvedené rozhodnutia by sa mali zrušiť.

               (18)

               Je vhodné stanoviť obdobie uplatňovania tohto rozhodnutia. Komisia včas zváži účelnosť jeho predĺženia,

         ROZHODLA TAKTO:
   Článok 1
   Predmet úpravy
   Zriaďuje sa Riadiaca skupina pre podporu zdravia, prevenciu chorôb a manažment neprenosných chorôb (ďalej len „skupina“).
   Článok 2
   Úlohy
   Skupina má tieto úlohy:

               a)

               pomáhať Komisii a poskytovať jej poradenstvo pri jej iniciatívach na podporu koordinácie medzi členskými štátmi v záujme riešenia výziev spôsobených neprenosnými chorobami v Únii;

               b)

               poskytovať Komisii poradenstvo pri výbere najlepších postupov v záujme podpory členských štátov pri ich prenose a ďalšom uplatňovaní v oblasti podpory zdravia, prevencie chorôb a manažmentu neprenosných chorôb prostredníctvom programu EÚ v oblasti zdravia alebo iných finančných nástrojov Únie;

               c)

               podporovať Komisiu pri monitorovaní pokroku v dosahovaní cieľa trvalo udržateľného rozvoja č. 3 v rámci programu trvalo udržateľného rozvoja do roku 2030, ktorým je „zabezpečenie zdravého života a podpora blahobytu pre všetkých v každom veku“, a najmä znižovanie úmrtnosti v dôsledku neprenosných chorôb;

               d)

               poskytovať Komisii poradenstvo pri jej snahách o koordináciu činností, ktoré prispievajú k zníženiu predčasnej úmrtnosti v dôsledku neprenosných chorôb;

               e)

               poskytovať Komisii poradenstvo v otázke zlepšenia využívania výsledkov výskumu v oblasti podpory zdravia, prevencie chorôb a manažmentu neprenosných chorôb;

               f)

               posudzovať výsledky a vykonávanie najlepších postupov v spolupráci s expertnou skupinou pre informácie o zdraví, ktorá bude poskytovať poradenstvo týkajúce sa príslušných údajov o zdraví v oblasti podpory zdravia, prevencie chorôb a manažmentu neprenosných chorôb.

         Článok 3
   Konzultácie
   Komisia môže so skupinou radiť o akejkoľvek záležitosti uvedenej v článku 2.
   Článok 4
   Členstvo
   1.   Skupinu tvorí jeden člen z každého členského štátu. Členský štát informuje Komisiu o tom, ktorý orgán určil za člena expertnej skupiny.
   2.   Každý člen nominuje svojho stáleho zástupcu a jedného náhradníka, ktorí sú úradníkmi alebo zamestnancami verejnej správy. Členovia oznámia tieto informácie Komisii a nesú zodpovednosť za to, že ich zástupcovia budú disponovať špičkovými odbornými poznatkami.
   3.   Okrem toho môžu členovia vymenovať zástupcov na ad hoc základe v závislosti od programu stretnutia skupiny.
   Článok 5
   Predseda
   Skupine bude predsedať zástupca Generálneho riaditeľstva Komisie pre zdravie a bezpečnosť potravín.
   Článok 6
   Fungovanie
   1.   Skupina koná na žiadosť Generálneho riaditeľstva pre zdravie a bezpečnosť potravín alebo iných odborov Komisie po dohode s Generálnym riaditeľstvom pre zdravie a bezpečnosť, a to v súlade s horizontálnymi pravidlami.
   2.   Zasadnutia skupiny sa v zásade konajú v priestoroch Komisie.
   3.   Generálne riaditeľstvo pre zdravie a bezpečnosť potravín zabezpečuje sekretárske služby. Na zasadnutiach skupiny a jej podskupín sa môžu zúčastňovať aj úradníci Komisie z iných odborov zainteresovaných na prerokúvaných otázkach.
   4.   Po dohode s Generálnym riaditeľstvom pre zdravie a bezpečnosť potravín môže skupina jednoduchou väčšinou hlasov svojich členov rozhodnúť, že jej rokovania budú verejné.
   5.   Zápisnice z diskusie o každom bode programu zasadnutia a stanoviská vydané skupinou musia byť zmysluplné a úplné. Zápisnice vypracúva sekretariát a zodpovedá za ne predseda.
   6.   Skupina prijíma svoje stanoviská, odporúčania alebo správy na základe konsenzu. V prípade hlasovania sa o výsledku rozhodne jednoduchou väčšinou hlasov členov. Členovia, ktorí hlasovali proti, majú právo, aby sa k stanoviskám, odporúčaniam alebo správam pripojil dokument, v ktorom budú zhrnuté dôvody ich stanoviska.
   Článok 7
   Podskupiny
   1.   Generálne riaditeľstvo pre zdravie a bezpečnosť potravín môže zriadiť podskupiny na preskúmanie špecifických otázok na základe mandátu vymedzeného Komisiou. Podskupiny vykonávajú činnosť v súlade s horizontálnymi pravidlami a zodpovedajú sa skupine. Podskupiny zaniknú hneď, ako splnia svoj mandát.
   2.   Členovia môžu za svojich zástupcov v podskupinách nominovať úradníkov alebo zamestnancov verejnej správy, ktorí nie sú ich stálymi zástupcami v expertnej skupine.
   Článok 8
   Prizvaní experti
   Generálne riaditeľstvo pre zdravie a bezpečnosť potravín môže na ad hoc základe prizývať expertov, ktorí majú osobitné odborné znalosti v prerokúvanej téme, aby sa zúčastnili na činnosti skupiny alebo podskupiny.
   Článok 9
   Pozorovatelia
   1.   Zástupcovia štátov EZVO, ktoré sú zmluvnými stranami Dohody o Európskom hospodárskom priestore, sa môžu na zasadnutiach skupiny zúčastňovať ako pozorovatelia.
   2.   Predseda môže udeliť štatút pozorovateľa kandidátskym krajinám a iným tretím krajinám, ak je v záujme Únie, aby sa taká krajina zapojila do práce expertnej skupiny, a to najmä na základe medzinárodnej dohody, administratívneho dojednania alebo právnych predpisov Únie. Verejné subjekty určené za pozorovateľov nominujú svojich zástupcov.
   3.   Predseda môže pozorovateľom a ich zástupcom povoliť, aby sa zúčastnili na rokovaniach skupiny a poskytovali odborné poznatky. Nemajú však mať hlasovacie práva a nepodieľajú sa na formulácii odporúčaní ani rád skupiny.
   Článok 10
   Rokovací poriadok
   Na návrh Generálneho riaditeľstva pre zdravie a bezpečnosť potravín a po dohode s ním skupina prijme svoj rokovací poriadok jednoduchou väčšinou hlasov svojich členov, na základe štandardného rokovacieho poriadku expertných skupín a v súlade s horizontálnymi pravidlami.
   Článok 11
   Služobné tajomstvo a zaobchádzanie s utajovanými skutočnosťami
   Členovia skupiny a podskupín, ako aj prizvaní experti sú viazaní povinnosťou zachovávať služobné tajomstvo, ktorá sa v zmysle zmlúv a ich vykonávacích predpisov vzťahuje na všetkých členov inštitúcií a ich zamestnancov, ako aj bezpečnostnými predpismi Komisie o ochrane utajovaných skutočností Únie stanovenými v rozhodnutiach Komisie (EÚ, Euratom) 2015/443 (9) a 2015/444 (10). Ak tieto povinnosti nedodržia, Komisia môže prijať všetky primerané opatrenia.
   Článok 12
   Transparentnosť
   1.   Skupina a podskupiny musia byť registrované v registri expertných skupín.
   2.   Pokiaľ ide o zloženie skupiny (expertnej skupiny a jej podskupín), v registri expertných skupín sa uverejnia tieto údaje:

               a)

               názvy orgánov členských štátov;

               b)

               názvy verejných subjektov konajúcich ako pozorovatelia.

         3.   Všetky relevantné dokumenty vrátane programov zasadnutí, zápisníc a príspevkov účastníkov sa zverejnia buď priamo v registri expertných skupín, alebo prostredníctvom odkazu z registra na osobitné webové sídlo, kde sú tieto informácie k dispozícii. Prístup k osobitným webovým sídlam nemožno podmieniť registráciou používateľa či inak obmedziť. Najmä program zasadnutia a iné relevantné informačné dokumenty sa uverejňujú v dostatočnom predstihu pred zasadnutím a potom nasleduje včasné uverejnenie zápisnice. Výnimky z uverejňovania sú možné len v prípadoch, keď sa predpokladá, že by v dôsledku uverejnenia dokumentu mohlo dôjsť k porušeniu ochrany verejného alebo súkromného záujmu v zmysle článku 4 nariadenia Európskeho parlamentu a Rady (ES) č. 1049/2001 (11).
   Článok 13
   Výdavky na zasadnutia
   1.   Účastníci podieľajúci sa na činnostiach skupiny a podskupín nie sú za poskytované služby odmeňovaní.
   2.   Cestovné náklady a náklady na pobyt, ktoré účastníkom vznikli v súvislosti s činnosťou skupiny a podskupín, refunduje Komisia. Refundácia sa uskutočňuje v súlade s ustanoveniami platnými v rámci Komisie a do výšky disponibilných rozpočtových prostriedkov pridelených odborom Komisie v rámci každoročného postupu prideľovania finančných prostriedkov.
   Článok 14
   Zrušenie
   Rozhodnutie, ktorým sa zriaďuje expertná skupina Komisie pre zriedkavé choroby a rozhodnutie, ktorým sa zriaďuje expertná skupina Komisie pre kontrolu rakoviny, sa zrušujú.
   Článok 15
   Uplatniteľnosť
   Toto rozhodnutie sa uplatňuje do 31. decembra 2023.

      V Bruseli 17. júla 2018

            Za Komisiu

         Vytenis ANDRIUKAITIS

            člen Komisie

      (1)  Ú. v. EÚ C 74, 8.3.2011, s. 4.

      (2)  COM(2014) 215 final zo 4.4.2014.

      (3)  COM(2016) 739 final z 22.11.2016.

      (4)  Nariadenie Európskeho parlamentu a Rady (EÚ) č. 282/2014 z 11. marca 2014 o ustanovení tretieho akčného programu pre Úniu v oblasti zdravia (2014 – 2020), ktorým sa zrušuje rozhodnutie č. 1350/2007/ES (Ú. v. EÚ L 86, 21.3.2014, s. 1).

      (5)  Rozhodnutie Komisie C(2016) 3301 final z 30. mája 2016, ktorým sa stanovujú horizontálne pravidlá vytvárania a fungovania expertných skupín Komisie.

      (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (7)  Rozhodnutie Komisie z 30. júla 2013, ktorým sa zriaďuje expertná skupina Komisie pre zriedkavé choroby a zrušuje rozhodnutie 2009/872/ES (Ú. v. EÚ C 219, 31.7.2013, s. 4).

      (8)  Rozhodnutie Komisie z 3. júna 2014, ktorým sa zriaďuje expertná skupina Komisie pre kontrolu rakoviny a zrušuje rozhodnutie 96/469/ES (Ú. v. EÚ C 167, 4.6.2014, s. 4).

      (9)  Rozhodnutie Komisie (EÚ, Euratom) 2015/443 z 13. marca 2015 o bezpečnosti v Komisii (Ú. v. EÚ L 72, 17.3.2015, s. 41).

      (10)  Rozhodnutie Komisie (EÚ, Euratom) 2015/444 z 13. marca 2015 o bezpečnostných predpisoch na ochranu utajovaných skutočností EÚ (Ú. v. EÚ L 72, 17.3.2015, s. 53).

      (11)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).


title: Rozhodnutie Rady (EÚ, Euratom) 2018/1014 z 13. júla 2018, ktorým sa vymenúva člen Európskeho hospodárskeho a sociálneho výboru navrhnutý Rakúskou republikou

text:
               18.7.2018

               SK

               Úradný vestník Európskej únie

               L 181/84

         ROZHODNUTIE RADY (EÚ, Euratom) 2018/1014
   z 13. júla 2018,
   ktorým sa vymenúva člen Európskeho hospodárskeho a sociálneho výboru navrhnutý Rakúskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh rakúskej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Thomasa DELAPINA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pani Judith VORBACH, EU-Referentin der Arbeiterkammer Oberösterreich, sa vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. júla 2018

            Za Radu

            predseda

         H. LÖGER

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Rady (SZBP) 2018/1087 z 30. júla 2018, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
                  31.7.2018

                  SK

                  Úradný vestník Európskej únie

                  L 194/152

         ROZHODNUTIE RADY (SZBP) 2018/1087
         z 30. júla 2018,
         ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 27. mája 2016 prijala rozhodnutie (SZBP) 2016/849 (1) o reštriktívnych opatreniach voči Kórejskej ľudovodemokratickej republike.

                     (2)

                     V súlade s článkom 36 ods. 2 rozhodnutia (SZBP) 2016/849 preskúmala Rada zoznam označených osôb a subjektov uvedený v prílohách II, III, V a VI k uvedenému rozhodnutiu.

                     (3)

                     Rada tiež dospela k záveru, že rozhodnutie (SZBP) 2016/849 vrátane niektorých záznamov o osobách a subjektoch uvedených v jeho prílohách II a III by sa malo aktualizovať.

                     (4)

                     Rozhodnutie (SZBP) 2016/849 by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie (SZBP) 2016/849 sa mení takto:

                        1.

                        V článku 23 sa odseky 1 a 2 nahrádzajú takto:

                           „Článok 23

                              1.   Členské štáty prijmú potrebné opatrenia, aby zabránili vstupu na svoje územie, ako aj prechodu cezeň:

                                          a)

                                          osobám, ktoré sankčný výbor alebo Bezpečnostná rada OSN určili za zodpovedné za politiku KĽDR súvisiacu s jej programami v jadrovej oblasti, v oblasti balistických riadených striel alebo iných zbraní hromadného ničenia, a to aj prostredníctvom podpory alebo presadzovania takýchto programov, a členom ich rodín alebo osobám konajúcim v ich mene alebo podľa ich pokynov, ako sa uvádzajú v prílohe I;

                                          b)

                                          osobám, na ktoré sa nevzťahuje príloha I, ktoré sú uvedené v prílohe II a ktoré:

                                                      i)

                                                      sú zodpovedné, a to aj podporou alebo presadzovaním, za programy KĽDR v jadrovej oblasti, v oblasti balistických riadených striel alebo iných zbraní hromadného ničenia, alebo osobám konajúcim v ich mene alebo podľa ich pokynov;

                                                      ii)

                                                      poskytujú finančné služby alebo vykonávajú prevody akýchkoľvek finančných alebo iných aktív alebo zdrojov, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia, na územie členských štátov, cez toto územie alebo z neho, alebo poskytujú finančné služby alebo vykonávajú prevody, do ktorých sú zapojení štátni príslušníci členských štátov, alebo subjekty založené podľa ich práva, alebo osoby alebo finančné inštitúcie na ich území;

                                                      iii)

                                                      sú, a to aj prostredníctvom poskytovania finančných služieb, zapojené do dodávok zbraní a súvisiaceho materiálu každého typu do KĽDR alebo z nej, alebo do dodávok položiek, materiálov, zariadení, tovaru a technológií do KĽDR, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia;

                                          c)

                                          osobám, na ktoré sa nevzťahuje príloha I alebo príloha II, a ktoré pracujú v mene alebo podľa pokynov osoby alebo subjektu, ktoré sú zaradené do zoznamu v prílohe I alebo prílohe II, alebo osobám, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017) alebo ustanovení tohto rozhodnutia, ako sa uvádzajú v prílohe III k tomuto rozhodnutiu;

                                          d)

                                          osobám, ktoré konajú v mene alebo podľa pokynov subjektov vlády KĽDR alebo Kórejskej strany pracujúcich, ktoré sú podľa určenia Rady spojené s programami KĽDR v jadrovej oblasti alebo v oblasti balistických riadených striel alebo s inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017), na ktoré sa nevzťahuje príloha I, II alebo III, ako sa uvádzajú v prílohe V k tomuto rozhodnutiu.

                              2.   Odsek 1 písm. a) sa neuplatňuje, ak sankčný výbor v jednotlivých prípadoch rozhodne, že takáto cesta je odôvodnená na základe humanitárnej potreby vrátane plnenia náboženských povinností, alebo ak sankčný výbor dospeje k záveru, že udelenie výnimky by pomohlo iným spôsobom naplniť ciele rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017).“.

                        2.

                        V článku 27 sa odsek 1 nahrádza takto:

                           „1.   Zmrazujú sa všetky finančné prostriedky a hospodárske zdroje, ktoré patria alebo sú vo vlastníctve, držbe alebo pod priamou či nepriamou kontrolou týchto osôb a subjektov:

                                       a)

                                       osôb a subjektov, ktoré sankčný výbor alebo Bezpečnostná rada OSN určili za zúčastňujúce sa programov KĽDR v jadrovej oblasti, v oblasti balistických riadených striel alebo iných zbraní hromadného ničenia alebo za podporujúce tieto programy, a to aj nedovolenými prostriedkami, alebo osôb alebo subjektov konajúcich v ich mene alebo podľa ich pokynov, alebo subjektov, ktoré tieto osoby alebo subjekty vlastnia alebo kontrolujú, a to aj nedovolenými prostriedkami, ako sa uvádzajú v prílohe I;

                                       b)

                                       osôb a subjektov, na ktoré sa nevzťahuje príloha I, ktoré sú uvedené v prílohe II a ktoré:

                                                   i)

                                                   sú zodpovedné, a to aj podporou alebo presadzovaním, za programy KĽDR v jadrovej oblasti, v oblasti balistických riadených striel alebo iných zbraní hromadného ničenia, alebo osôb alebo subjektov konajúcich v ich mene alebo podľa ich pokynov, alebo subjektov, ktoré tieto osoby alebo subjekty vlastnia alebo kontrolujú, a to aj nedovolenými prostriedkami;

                                                   ii)

                                                   poskytujú finančné služby alebo vykonávajú prevody akýchkoľvek finančných alebo iných aktív alebo zdrojov, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia, na územie členských štátov, cez toto územie alebo z neho, alebo poskytujú finančné služby alebo vykonávajú prevody, do ktorých sú zapojení štátni príslušníci členských štátov, alebo subjekty založené podľa ich práva, alebo osoby alebo finančné inštitúcie na ich území, alebo osôb alebo subjektov konajúcich v ich mene alebo podľa ich pokynov, alebo subjektov, ktoré tieto osoby alebo subjekty vlastnia alebo kontrolujú;

                                                   iii)

                                                   sú, a to aj prostredníctvom poskytovania finančných služieb, zapojené do dodávok zbraní a súvisiaceho materiálu každého typu do KĽDR alebo z nej, alebo do dodávok položiek, materiálov, zariadení, tovaru a technológií do KĽDR, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia;

                                       c)

                                       osôb a subjektov, na ktoré sa nevzťahuje príloha I alebo príloha II, a ktoré pracujú v mene alebo podľa pokynov osoby alebo subjektu, ktoré sú zaradené do zoznamu v prílohe I alebo prílohe II, alebo osôb, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017) alebo ustanovení tohto rozhodnutia, ako sa uvádzajú v prílohe III k tomuto rozhodnutiu;

                                       d)

                                       subjektov vlády KĽDR alebo Kórejskej strany pracujúcich, alebo osôb alebo subjektov konajúcich v ich mene alebo podľa ich pokynov, alebo subjektov, ktoré vlastnia alebo kontrolujú, ktoré sú podľa určenia Rady spojené s programami KĽDR v jadrovej oblasti a v oblasti balistických riadených striel alebo s inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017), č. 2371 (2017), č. 2375 (2017) alebo č. 2397 (2017), na ktoré sa nevzťahuje príloha I, II alebo III, ako sa uvádzajú v prílohe V k tomuto rozhodnutiu.“.

                        3.

                        V článku 34 sa odsek 2 nahrádza takto:

                           „2.   Ak Rada rozhodne, že sa opatrenia uvedené v článku 18b ods. 4 alebo 5, článku 23 ods. 1 písm. b), c) alebo d), alebo článku 27 ods. 1 písm. b), c) alebo d) budú vzťahovať na určitú osobu alebo subjekt, príslušným spôsobom zmení prílohy II, III, V alebo VI.“.

                        4.

                        Článok 35 sa nahrádza takto:

                           „Článok 35

                              1.   V prílohách I, II, III, IV, V a VI sa uvádzajú dôvody zaradenia osôb, subjektov a plavidiel do zoznamu, ako ich so zreteľom na prílohy I a IV stanovila Bezpečnostná rada OSN alebo sankčný výbor.

                              2.   V prílohách I, II, III, IV, V a VI sa uvádzajú aj dostupné informácie potrebné na identifikáciu dotknutých osôb, subjektov alebo plavidiel, ako ich so zreteľom na prílohu I a prílohu IV poskytla Bezpečnostná rada OSN alebo sankčný výbor. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. Pokiaľ ide o subjekty, tieto informácie môžu zahŕňať názvy, miesto a dátum registrácie, registračné číslo a miesto podnikania. Príloha I tiež obsahuje dátum označenia Bezpečnostnou radou OSN alebo sankčným výborom.“.

                        5.

                        V článku 36 sa odsek 2 nahrádza takto:

                           „2.   Opatrenia uvedené v článku 18b ods. 4 a 5, článku 23 ods. 1 písm. b), c) a d) a v článku 27 ods. 1 písm. b), c) a d) sa v pravidelných intervaloch, a aspoň každých 12 mesiacov, preskúmavajú. Opatrenia sa prestanú uplatňovať na dotknuté osoby a subjekty, ak Rada v súlade s postupom uvedeným v článku 33 ods. 2 určí, že už nie sú splnené podmienky na ich uplatňovanie.“.

                        6.

                        Prílohy II a III k rozhodnutiu (SZBP) 2016/849 sa menia tak, ako sa uvádza v prílohe k tomuto rozhodnutiu.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 30. júla 2018

                  Za Radu

                  predseda

               G. BLÜMEL

            (1)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).

            PRÍLOHA

               1.
               V prílohe II k rozhodnutiu (SZBP) 2016/849 v časti s názvom „I. Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú“, sa oddiel „A. Osoby“ mení takto:

                           a)

                           existujúce záznamy sa prečíslovávajú 1 až 30;

                           b)

                           nahrádzajú sa tieto záznamy:

                                       Meno

                                       Iné používané meno

                                       Dátum narodenia

                                       Dátum označenia

                                       Dôvody zaradenia

                                       „3.

                                       HYON Chol-hae

                                       HYON Chol Hae

                                       Dátum narodenia: 1934
                                       Miesto narodenia: Mandžusko, Čína

                                       22.12.2009

                                       Maršal Kórejskej ľudovej armády od apríla 2016. Bývalý námestník riaditeľa všeobecného politického odboru Kórejskej ľudovej armády (vojenský poradca zosnulého Kim Čong-ila). Zvolený za člena ústredného výboru Kórejskej strany pracujúcich v máji 2016 na 7. zjazde Kórejskej strany pracujúcich, na ktorom strana prijala rozhodnutie pokračovať v jadrovom programe KĽDR.

                                       6.

                                       PAK Jae-gyong

                                       Chae-Kyong
                                       PAK Jae Gyong

                                       Dátum narodenia: 1933
                                       Cestovný pas č.: 554410661

                                       22.12.2009

                                       Bývalý námestník riaditeľa všeobecného politického odboru ľudových ozbrojených síl a bývalý námestník riaditeľa logistického úradu ľudových ozbrojených síl (vojenský poradca zosnulého Kim Čong-ila). Prítomný pri inšpekcii velenia strategických raketových síl, ktorú vykonal KIM Čong-un. Člen ústredného výboru Kórejskej strany pracujúcich.

                                       16.

                                       KIM Jong-gak

                                       KIM Jong Gak

                                       Dátum narodenia: 20.7.1941
                                       Miesto narodenia: Pchjongjang, KĽDR

                                       20.5.2016

                                       Bývalý riaditeľ všeobecného politického odboru Kórejskej ľudovej armády. Vicemaršal Kórejskej ľudovej armády, rektor Vojenskej univerzity Kim Il-Sunga, bývalý člen Ústrednej vojenskej komisie Kórejskej strany pracujúcich, ktorá je jedným z hlavných orgánov pre otázky národnej obrany v KĽDR. Zodpovedný za podporu alebo propagovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.

                                       18.

                                       KIM Won-hong

                                       KIM Won Hong

                                       Dátum narodenia: 7.1.1945
                                       Miesto narodenia: Pchjongjang, KĽDR.
                                       Cestovný pas č.: 745310010

                                       20.5.2016

                                       Generál. Prvý námestník riaditeľa všeobecného politického odboru Kórejskej ľudovej armády. Bývalý riaditeľ odboru štátnej bezpečnosti. Bývalý minister pre štátnu bezpečnosť. Člen Ústrednej vojenskej komisie Kórejskej strany pracujúcich a Národnej obrannej komisie, ktorá bola hlavným orgánom pre otázky národnej obrany v KĽDR pred tým, ako sa po reforme stala Komisiou pre štátne záležitosti (SAC), obidve uvedené komisie sú hlavnými orgánmi pre otázky národnej obrany v KĽDR. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.

                                       21.

                                       SON Chol-ju

                                       SON Chol Ju

                                       20.5.2016

                                       Generálplukovník Kórejskej ľudovej armády. Námestník riaditeľa zodpovedný za organizáciu Kórejskej ľudovej armády a bývalý politický riaditeľ vzdušných a protivzdušných síl, ktorý dohliada na vývoj modernizovaných protilietadlových rakiet. Zodpovedný za podporu alebo presadzovanie programov KĽDR týkajúcich sa jadrových zbraní, balistických rakiet alebo iných zbraní hromadného ničenia.“

               2.

                  V prílohe II k rozhodnutiu (SZBP) 2016/849 v časti s názvom „I. Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú“ sa v oddiele „B. Subjekty“ existujúce záznamy prečíslovávajú 1 až 5.

               3.
               V prílohe II k rozhodnutiu (SZBP) 2016/849 v časti s názvom „II. Osoby a subjekty poskytujúce finančné služby alebo uskutočňujúce prevod aktív alebo zdrojov, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia“ sa oddiel „A. Osoby“ mení takto:

                           a)

                           nahrádzajú sa tieto záznamy:

                                       Meno

                                       Iné používané meno

                                       Dátum narodenia

                                       Dátum označenia

                                       Dôvody zaradenia

                                       „10.

                                       DJANG Tcheul Hy

                                       JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Dátum narodenia: 11.5.1950
                                       Miesto narodenia: Kangwon

                                       20.4.2018

                                       DJANG Tcheul Hyová sa spolu so svojím manželom KIM Yong Namom, synom KIM Su Gwangom a nevestou KIM Kyong Huiovou zapojila do schémy podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. Bola vlastníčkou viacerých bankových účtov v Únii, ktoré v jej mene otvoril jej syn KIM Su Gwang Podieľala sa aj na viacerých bankových prevodoch z účtov nevesty KIM Kyong Huiovej na bankové účty mimo Únie.

                                       11.

                                       KIM Su Gwang

                                       KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                                       Dátum narodenia: 18.8.1976
                                       Miesto narodenia: Pchjongjang, KĽDR
                                       Diplomat na veľvyslanectve KĽDR v Bielorusku

                                       20.4.2018

                                       KIM Su Gwang bol skupinou expertov identifikovaný ako agent Generálneho úradu pre prieskum, subjektu, ktorý označila Organizácia Spojených národov. Skupina expertov identifikovala, že on a jeho otec KIM Yon Nam sa zapojili do schémy podvodných finančných praktík, ktoré by mohli prispieť k programom KĽDR v jadrovej oblasti, v oblasti balistických riadených striel alebo iných zbraní hromadného ničenia. KIM Su Gwang si otvoril viaceré bankové účty v niekoľkých členských štátoch, a to aj v mene rodinných príslušníkov. Počas svojho diplomatického pôsobenia sa podieľal na rôznych veľkých bankových prevodoch na bankové účty v Únii alebo na účty mimo Únie, okrem iných aj na účty otvorené v mene jeho manželky KIM Kyong Huiovej.“

                           b)

                           existujúce záznamy sa prečíslovávajú 1 až 6.

               4.
               V prílohe III rozhodnutiu (SZBP) 2016/849 pod názvom „Zoznam osôb podľa článku 23 ods. 1 písm. c) a článku 27 ods. 1 písm. c)“ sa v oddiele „A. Osoby“ nasledujúci záznam nahrádza takto:

                           Meno

                           Identifikačné údaje

                           Dátum označenia

                           Dôvody zaradenia

                           „4.

                           JON Chol Young
                           Alias: JON Chol Yong

                           Cestovný pas č.: 563410192
                           Diplomat na veľvyslanectve KĽDR v Angole
                           Dátum narodenia: 30.4.1975

                           22.1.2018

                           Zástupca spoločnosti Green Pine Associated Corporation v Angole a diplomat KĽDR akreditovaný v Angole.
                           OSN označila spoločnosť Green Pine v súvislosti s činnosťami, medzi ktoré patrí porušovanie zbrojného embarga OSN. Spoločnosť Green Pine tiež rokovala o zmluvách na účely renovácie angolských námorných plavidiel v rozpore so zákazmi uloženými rezolúciami Bezpečnostnej rady Organizácie Spojených národov.“


title: Rozhodnutie Rady (EÚ) 2018/1069 z 26. júla 2018 o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Európskou úniou a Republikou Pobrežia Slonoviny (2018 – 2024)

text:
                  31.7.2018

                  SK

                  Úradný vestník Európskej únie

                  L 194/1

         ROZHODNUTIE RADY (EÚ) 2018/1069
         z 26. júla 2018
         o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Európskou úniou a Republikou Pobrežia Slonoviny (2018 – 2024)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
         so zreteľom na návrh Európskej komisie,
         keďže:

                     (1)

                     Rada 17. marca 2008 prijala nariadenie (ES) č. 242/2008 (1), ktorým uzavrela Dohodu o partnerstve v sektore rybolovu medzi Republikou Pobrežia Slonoviny a Európskym spoločenstvom (2) (ďalej len „dohoda“). Platnosť dohody bola následne automaticky obnovená a je naďalej v platnosti.

                     (2)

                     Platnosť posledného protokolu k dohode uplynula 30. júna 2018.

                     (3)

                     Komisia rokovala v mene Únie o novom protokole o vykonávaní dohody (ďalej len „protokol“). Protokol bol 16. marca 2018 parafovaný.

                     (4)

                     Cieľom protokolu je umožniť Únii a Republike Pobrežia slonoviny (ďalej len „Pobrežie Slonoviny“), aby užšie spolupracovali na podpore udržateľnej rybárskej politiky, zodpovedného využívania rybolovných zdrojov vo vodách Pobrežia slonoviny a úsilia Pobrežia slonoviny rozvíjať modré hospodárstvo.

                     (5)

                     Protokol by sa mal podpísať.

                     (6)

                     V záujme urýchleného začiatku rybolovných činností plavidiel Únie by sa protokol mal do ukončenia postupov potrebných na nadobudnutie jeho platnosti predbežne vykonávať,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje podpis Protokolu, ktorým sa vykonáva Dohoda o partnerstve v sektore rybolovu medzi Európskou úniou a Republikou Pobrežia Slonoviny s výhradou uzavretia uvedeného protokolu.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.

            Článok 3
            Protokol sa predbežne vykonáva v súlade s článkom 13 protokolu odo dňa jeho podpisu do ukončenia postupov potrebných na nadobudnutie jeho platnosti.

            Článok 4
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 26. júla 2018

                  Za Radu

                  predseda

               G. BLÜMEL

            (1)  Nariadenie Rady (ES) č. 242/2008 zo 17. marca 2008 o uzavretí Dohody o partnerstve v sektore rybolovu medzi Európskym spoločenstvom na jednej strane a Republikou Pobrežie Slonoviny na strane druhej (Ú. v. EÚ L 75, 18.3.2008, s. 51).

            (2)  Ú. v. EÚ L 48, 22.2.2008, s. 41.


title: Rozhodnutie Rady (SZBP) 2018/1082 z 30. júla 2018, ktorým sa mení rozhodnutie (SZBP) 2016/610 o vojenskej výcvikovej misii Európskej únie v Stredoafrickej republike

text:
                  31.7.2018

                  SK

                  Úradný vestník Európskej únie

                  L 194/140

         ROZHODNUTIE RADY (SZBP) 2018/1082
         z 30. júla 2018,
         ktorým sa mení rozhodnutie (SZBP) 2016/610 o vojenskej výcvikovej misii Európskej únie v Stredoafrickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 19. apríla 2016 prijala rozhodnutie (SZBP) 2016/610 (1), ktorým sa zriadila vojenská výcviková misia Európskej únie v rámci SBOP v Stredoafrickej republike (EUTM RCA) s mandátom a referenčnou sumou na obdobie 24 mesiacov po dosiahnutí úplnej operačnej spôsobilosti misie, t. j. do 19. septembra 2018.

                     (2)

                     Politický a bezpečnostný výbor odporučil v nadväznosti na strategické preskúmanie misie zmeniť a predĺžiť mandát misie EUTM RCA do 19. septembra 2020.

                     (3)

                     Rozhodnutie Rady (SZBP) 2016/610 by sa malo zodpovedajúcim spôsobom zmeniť.

                     (4)

                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu ani sa nezúčastňuje na financovaní tejto misie,

               PRIJALA TOTO ROZHODNUTIE:

            Článok 1
            Rozhodnutie (SZBP) 2016/610 sa mení takto:

                        a)

                        V článku 1 ods. 2 sa písm. a) nahrádza takto:

                                    „a)

                                    strategické poradenstvo kabinetu prezidenta, ministerstvu obrany Stredoafrickej republiky, vojenskému personálu a ozbrojeným silám a poradenstvo o civilno-vojenskej spolupráci vrátane poradenstva ministerstvu vnútra a žandárstva;“.

                        b)

                        V článku 10 sa odsek 2 nahrádza takto:

                           „2.   Referenčná suma na spoločné náklady operácie EUTM RCA na obdobie do 19. septembra 2018 je 18 180 000 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 15 % a percentuálny podiel pre viazanosť uvedenú v článku 34 ods. 3 uvedeného rozhodnutia je 60 % pre záväzky a 15 % pre platby.

                           3.   Referenčná suma na spoločné náklady operácie EUTM RCA na obdobie od 20. septembra 2018 do 19. septembra 2020 je 25 439 596 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 0 % a percentuálny podiel pre viazanosť uvedenú v článku 34 ods. 3 uvedeného rozhodnutia je 30 % pre záväzky a 0 % pre platby.“

                        c)

                        V článku 13 sa odsek 2 nahrádza takto:

                           „2.   Operácia EUTM RCA skončí 19. septembra 2020.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 30. júla 2018

                  Za Radu

                  predseda

               G. BLÜMEL

            (1)  Ú. v. EÚ L 104, 20.4.2016, s. 21.